B. Bugár, podpredseda NR SR: (2005-12-14):
J. Dlhopolček, poslanec: Vážený pán predsedajúci, pán minister, dámy a páni. Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre hospodárstvo, privatizáciu a podnikanie o výsledku prerokovania návrhu na vyslovenie súhlasu Národnej rady Slovenskej republiky s vyhlásením Slovenskej republiky k Protokolu vypracovanému na základe článku K. 3 Zmluvy o Európskej únii a o výklade Dohovoru o používaní informačných technológií na colné účely prostredníctvom prejudiciálnych rozhodnutí Súdneho dvora Európskych spoločenstiev v druhom čítaní podľa § 78 zákona č. 350 o rokovacom poriadku Národnej rady Slovenskej republiky. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady č. 350 o rokovacom poriadku Národnej rady Slovenskej republiky v znení neskorších predpisov Národnej rady o prerokovaní uvedeného návrhu na vyslovenie súhlasu Národnej rady. Predseda Národnej rady Slovenskej republiky rozhodnutím č. 1413 z 18. novembra pridelil návrh na vyslovenie súhlasu Národnej rady Slovenskej republiky s vyhlásením Slovenskej republiky k Protokolu vypracovanému na základe článku K. 3 Zmluvy o Európskej únii o výklade Dohovoru o používaní informačných technológií na colné účely prostredníctvom prejudiciálnych rozhodnutí Súdneho dvora Európskych spoločenstiev týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu ako gestorskému a Výboru Národnej rady Slovenskej republiky pre hospodárstvo, privatizáciu a podnikanie. Uvedené výbory prerokovali návrh na vyslovenie súhlasu Národnej rady v stanovenom termíne. Gestorský výbor nedostal do začiatku rokovania o návrhu na vyslovenie súhlasu Národnej rady s uvedenom zmluvou žiadne stanoviská poslancov a k predmetnému návrhu na vyslovenie súhlasu výbory Národnej rady nasledovné stanovisko: Odporúčanie pre Národnú radu Slovenskej republiky s návrhom vysloviť súhlas Výbor  Národnej rady Slovenskej republiky pre financie, rozpočet a menu uznesením  č. 726 z 30. novembra, Výbor Národnej rady Slovenskej republiky pre hospodárstvo, privatizáciu a podnikanie uznesením č. 717 z 29. novembra. Z uznesení výborov Národnej rady Slovenskej republiky k uvedeným bodom III tejto správy nevyplynuli žiadne iné návrhy. Gestorský výbor na základe stanovísk výborov k návrhu na vyslovenie súhlasu Národnej rady s vyhlásením Slovenskej republiky k Protokolu vypracovanému na základe článku K. 3 Zmluvy o Európskej únii o výklade Dohovoru o používaní informačných technológií na colné účely prostredníctvom prejudiciálnych rozhodnutí Súdneho dvora Európskych spoločenstiev, tlač 1391, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu v znení neskorších predpisov odporúča Národnej rade Slovenskej republiky podľa čl. 86 Ústavy Slovenskej republiky s vysloviť súhlas. Bol som určený ako spoločný spravodajca výborov a zároveň som bol poverený predniesť uvedený návrh na rokovaní Národnej rade. Návrh na uznesenie Národnej rady Slovenskej republiky zo 14. decembra 2005 k návrhu na vyslovenie súhlasu Národnej rady s vyhlásením Slovenskej republiky k Protokolu vypracovanému na základe článku K. 3 a tak ďalej. Národná rada Slovenskej republiky podľa článku 86 písm. d) Ústavy Slovenskej republiky vyslovuje súhlas s vyhlásením Slovenskej republiky k Protokolu vypracovanému na základe článku K. 3 Zmluvy o Európskej únii a výklade Dohovoru o používaní informačných technológií na colné účely prostredníctvom prejudiciálnych rozhodnutí Súdneho dvora Európskych spoločenstiev. Ďakujem, skončil som.